Mavlono Bayzoiy
Mavlono Bayzoiy (15 asr) – hisorlik forsiynavis shoir. Nomi “Majolis un-nafois”ning oltinchi majlisida tilga olinadi. Alisher Navoiy uning Hisordan Mahmud Barlos bilan birga kelganligini, Hirotda xastalanib qolganda “Dor ush-shifo” deb ataluvchi muolaja markazida davolanib, yana Hisorga qaytib ketganligini aytadi. “Majolis un-nafois”da uning quyidagi bayti keltirilgan: Bizan bar sinai man xanjaru afkan sar az tan ham Dari in xonai torikro bikshovu ravzan ham. (Mazmuni: Koʻkragimga xanjar urgilu tandin boshni uloqtir, bu qorongʻu uyning, yaʼni, siynaning eshigini va tuynugini ham och)